‫من هنا هنحكم العالم
‫وساعتها يبقى بدأ الوعد العظيم
‫وعد النصر.
‫حسن الصباحي اتحكم عليه ‫بقطع راسه وإنه يكون عبرة
‫لكنه هرب من السجن بعد ‫ما سجانه اتحول لتابع مخلص
‫في نفس الوقت اللي كان أتباعه ‫وأتباع مذهبه بيزيد واحد ورا التاني
‫حسن رجل قوي
‫اعدوا نفسكم للفوز بدخول الجنة
‫لأني أبشركم
‫كلمات ساحرة
‫أنا صاحب مفتاح الجنة.
‫الله الله!
‫كان دايمًا يقدر يعرف نواقص البشر ويكملها
‫عندك طفل مريض.
‫وبالطريقة دي قدر يجمع أتباع أكتر وأكتر
‫في طريق حسن لدعوته
‫- زيد وجد نبات كان عارفه من زمان ‫- نبات السحر
‫نبات العالم التاني.
‫نبات بيخفي أي ألم أو حزن
‫بسبب هروب حسن الصباح
‫الوزير الأعظم نظام الملك خسر ‫كتير أمام السلطان ملك شاه
‫تلات غلطات ورا بعض صعب عليَّ إني أقبلهم
‫وقدام نفسه كوزير لأعظم دولة على الأرض.
‫نظام الملك كان منتظر أول فرصة علشان ‫يقضي على حسن الصباح ودعوته الجديدة
‫وكأن كل العقبات بتتحول ‫لطريق ممهد في دعوة حسن
‫اللي أنا فهمته من كلامك يا مولانا
‫إن أنتم عايزين أموال للصدقة.
‫أنا عايزك تنفق مما تحب
‫القلعة.
‫طريق الدعوة اللي كانت البداية الحقيقية دي
‫هو دخول حسن الصباح ‫واستيلاؤه على قلعة آلموت
‫وبداية تكوين جيش من ‫الأتباع والمختارين والفدائيين.
‫هنا المُلك الجديد
‫اللي اتسموا بعد كده من العوام
‫الحشاشين.
‫وحشتوني
‫مبارك طفلتنا الجميلة
‫هي جت في ظروف صعبة
‫بس كانت بشرة خير.
‫- خديجة. ‫- خديجة.
‫مش آن الأوان بقى تكون راجل ومقاتل؟
‫آن الأوان إني أعمل إيه؟
‫مش أنت اللي هتعمل.
‫- زيد. ‫- نعم يا سيدنا.
‫الحسين بن الصباح
‫البكري وحبيبه وقرة عينه
‫عايزه يكون فارس شرس
‫فارس مرعب يخاف منه كل الفرسان.
‫أنا مسؤول عن تدريبه.
‫أنت لا
‫الحسين هيروح قلعة تانية تابعة لينا
‫عند حد يعرف يطلع الوحش ‫اللي ساكن ورا راسه العنيدة.
‫سيدنا
‫- ليه يبعد عننا؟ ‫- ماعدش طفل
‫وآن الأوان يعتمد عليها.
‫لولا الصيد وصحبتك أنا كنت قتلت نظام الملك.
‫ده وزير عظيم
‫وهو حكمة الدولة.
‫هو أنا زهقت من حكمته.
‫أفضاله عليَّ كبيرة
‫في نظرة في عينه ما بين الامتنان والطاعة
‫وبين شيء تاني
‫كأنه عايز يقولي إن أنا ‫من غيره مكُنتش بقيت السلطان.
‫مولاي ليه صالح الدولة
‫طالما هو في صالح الدولة ‫يبقى وجوده أحسن من غيابه.
‫مولاي
‫غزال.
‫غمض ولو اصطدتها ليك جارية.
‫باري.
‫سهمي ولا سهمك اللي أصابها؟
‫سهمك طبعًا يا مولاي أنا سهمي أضعف بكتير.
‫الله
‫جميل نفاق الأحباب.
‫لا والله سهمك.
‫أنا يمكن صيدي لسه ماجاش.
‫ليك باري.
‫عاش، عاش مولاي السلطان!
‫عاش مولاي السلطان
‫عاش!
‫مولاي
‫نخاس موجود ومعاه جوارية
‫كان جايبهم من للأمير مهدي.
‫- أصرفه؟ ‫- جواري؟
‫لازم ناخد رأي سيدنا الأول، خليه ينتظر.
‫تلغي المدخل الرئيسي للقلعة
‫تخليها بلا مدخل.
‫بلا مدخل؟
‫بلا مدخل ظاهر
‫مدخل خفي، معلوم لينا احنا بس
‫وتعمل سبع مداخل وهمية
‫وراها حيطة القلعة.
‫- تمام. ‫- أما الغابة الغريبة اللي في ضهر القلعة
‫أنا عايز يتم تهذيبها تهذيب جميل
‫عايزها تبقى شيء يشرح القلب
‫شيء ماشفتوش العين قبل كده.
‫مدخل خفي
‫وغابة مهذبة تشرح القلب؟
‫الجمال يا أميد
‫كأن في راس مولانا شيء؟
‫في جواري مع نخاس للأمير مهدي
‫هو زيد بن سيحون هيجي فرحان ‫كده ليه إلا إذا كان هو ده السبب
‫- تحب تشوفهم؟ ‫- لا.
‫خدوهم منه واكرموهم لحد ما يجي أوانهم
‫وعايز ست يكون شغلتها صنع الجمال.
‫هو الجمال يتصنع؟
‫أي شيء ممكن يتصنع
‫وعايز غرفة خاصة تكون معمل
‫تحط فيها النبات السحري ‫العجيب اللي جبته معاك.
‫حاضر.
‫كل النبات ولا أحتفظ بجزء لنفسي؟
‫كله
‫أنت مش محتاجه هنا.
‫مفيش حد دخلنا ولا كلمنا.
‫ده اللي مخوفني أكتر.
‫أنتٍ دايمًا خايفة؟
‫الأكل بيدخل وبيخرج عادي
‫كل طلباتنا مجابة
‫أكيد داخلين على مصيبة.
‫أنا بتخيل شكله إيه الأمير اللي اشترانا
‫شاب وسيم أوي
‫ولا عجوز؟
‫وحنون أوي برضو
‫تفتكري إيه؟
‫هو أنتِ سهل عليكي أوي يا ناظ تسلمي ‫نفسك لأي واحد متعرفيهوش كجارية؟
‫أنا ماليش إني أختار.
‫لا طبعًا ليكي الحق تختاري
‫أمال مخلوقة عشان تبقي جارية؟
‫وأنتِ مخلوقة عشان تبقي إيه؟
‫زوجة؟ إيه الفرق؟
‫بالعكس
‫جارية أمير غني
‫أحسن بكتير من زوجة فقير
‫لا
‫زوجة فقير بحبه أحسن ما أبقى جاريته السلطان
‫خليكي بقى في أوهامك
‫وخليني أنا أسرح في شكل ‫الأمير اللي ماشوفناهوش.
‫بشرى كويسة
‫أول مولود في القلعة
‫وخروج حسين من حضني كان إيه؟
‫- بشرة كويسة؟ ‫- طبعًا.
‫حسين بكرة هيرجعلك راجل قوي
‫فارس أشد من أبوه
‫ليه كده يا حسن؟
‫- ليه تفرق بيني وبينه وتبعده عنك؟ ‫- عشان عنيد
‫ومش مقدر نعمة إنه ابني.
‫فبتنتقم منه؟
‫بالعكس
‫بحبه
‫- هو ده حب؟ ‫- الحب إنك تخلي اللي منك زيك
‫- بالبعد؟ ‫- بأي طريقة
‫احنا في الدنيا دي بنجرب ‫كل الطرق للوصول لأهدافنا
‫وإلا نبقى زي اللي بيعيش ويموت من غير أثر.
‫أنا أول مرة أخاف منك كده.
‫طب كويس
‫الخوف علامة من علامات الحب
‫- مفيش حب خوف مع بعض! ‫- في
‫تفتكري كل اللي حواليها بيحبوني
‫مش عايزهم يحبوني
‫لكن بيخافوا مني
‫يبقى ولاؤهم مضمون.
‫- ده مع الغرب! ‫- مع الكل
‫الزوجة والأولاد فتنة
‫ويكفيكي إن أنتٍ الوحيدة ‫اللي بحبك مش بخاف منك.
‫إذا كان نظام الملك عطشان
‫نبعت له مياه.
‫- ذاكرت دروسك؟ ‫- أيوة.
‫- بتاخد وقت قد إيه للتأمل؟ ‫- من الفجر للضحى.
‫إيه سبب وجودك في الحياة يا درباس؟
‫نشر كلمة الحق بأي طريقة
‫حتى لو كان التمن روحي
‫مولانا يا درباس ماختاركش إنك تكون ‫الموعود النهاردة ولا من كام يوم فاتوا لا
‫مولانا اختارك من زمان أوي
‫من أيام ما كنت في عالم الذر.
‫أنا؟
‫أيوة.
‫اطلع على اللوح المحفوظ ‫في أيد مولانا الإمام
‫شاور على اسمك وقال بلسانه ‫الشريف درباس هو الموعود.
‫ما في لحظة أدخل عليه فيها إلا وألاقي ‫عينيه غرقانة في الدموع ورافع أيديه للسما
‫وبيقول اللهم ارحم عبدك درباس ‫واقبله عندك واجعله في أعلى مكان
‫بيدعيلك أكتر مابيدعي لأولاده.
‫ده شيء عجيب.
‫هو سر الكون وصاحب مفتاح الجنة.
‫- نفسي أشوفه ‫- صعب يا درباس، صعب.
‫احنا نفسنا بنشوفه بالإذن
‫- لكن بلغنا رسالة ليك. ‫- إيه؟
‫وأعلم إنك صاحب مكانة ومكان
‫وكل ما هانت عليك روحك ‫كل ما كانت مكانتك أعلى وأغلى.
‫حلم الجنة!
‫باطني تسلل لهنا يا مولاي
‫في زي سقا
‫وقتل حارسك الخاص.
‫من حسن الصباح قاطع طريق الباطل
‫إلى الطوسي نظام الملك خائن العهود
‫لم يعد بيني وبين روحك
‫سوى باب ديوانك
‫فاحذرني!
‫هتاخذوا جثة الباطني ‫وتلفوا بيها شوارع أصفهان كلها
‫ولعوا فيها قدام العوام
‫عشان يكون عبرة
‫والكل يعرف إن ده جزاء أي باطني
‫وتعدى على هيبة الدولة.
‫أمر مولاي.
‫ألينار اسم جميل
‫يعني رزينة العقل، مش كده؟
‫اسمي وصفتي يا مولاي
‫لازم تعرفي يا ألينار
‫إن طلبات سيدنا مش بسيطة.
‫على قدر الرجال تكون طلباتهم
‫سيدنا عايز يصنع حوريات
‫بنات جميلة عادية
‫تحولها لحوريات في الشكل والكلام
‫والنعومة والخيال وكل شيء.
‫أوامر سيدنا تتحقق على طول
‫أنا شغلتي ومتعتي في الحياة
‫أني أحول الخيال لحقيقة.
‫واللي مايقدرش يصنع المستحيل
‫يتحمل اللي يجرى له.
‫هنا بيت السر
‫والسر إذا خرج
‫تكون ألينار الجميلة مستعدة ‫لحساب الآخرة وعذاب نار جهنم.
‫اللي تصنع حوريات الجنة
‫لا يمكن يكون مصيرها جهنم.
‫سيدنا في انتظار المستحيل يا ألينار.
‫مولاي
‫هو سيدنا يعرفني منين؟
‫مفيش قصر من الشام لحد المغرب
‫ميعرفش ألينار.
‫مزيد من البنات.
‫مزيد من الحزن.
‫أهو نتسلى شوية.
‫أنتم مين يا حلوات؟
‫- أنا جورية. ‫- أنا تغريد.
‫- وأنتِ؟ ‫- أنا ميسون.
‫أنا ألينار
‫طاعتي هنا أساس كل شيء
‫أنتٍ بقى رئيسة الجواري هنا؟
‫وأنتِ اسمك إيه قوليلي؟
‫أنا ألينار
‫طول ما أنتم هنا طاعتي أساس كل شيء
عدا الطاعة والصبر مع ألينار مفيش غير الموت
‫بإنكم تترموا من فوق القلعة
‫مفهوم؟
‫مفهوم.
‫فين الابتسامة الحلوة؟
‫استولى صاحبك على قلعة آلموت يا نظام الملك
‫اسمحلي أكون قائد لأقل عدد من الجنود
‫وأساويه هو وقلعته بالأرض.
‫ماقدرتش عليه وهو سجين في سجنك
‫هتقدر عليه وهو صاحب ‫قلعة بينك وبينها ألاف الأميال؟
‫إذا فشلت
‫هتجيلك راسي مقطوعة لحد عندك
‫تكفيرًا عن ذنبي.
‫مكانش لازم من الأول أثق فيك.
‫مولاي…
‫حسن الصباح واحد من الرجال ‫اللي صعب تجاهل خطورتهم
‫وأنا في حروب وجهاد على أكتر من جبهة
‫مش عايزه يكون خنجر في ضهر الدولة
‫وللأسف قلعته في مكان ‫خطر بينا وبين كل أعدائنا
‫شوفت أنت وصلتنا لإيه!
‫لأني مش عايز أشغل نفسي بحرب معاه
‫عايز أديله وقت وفرصة
‫أما يرتدع وأكسبه كفارس تابع للدولة
‫أو أكسب وقت
‫وبعدها أتفرغ بنفسي للقضاء ‫عليه وعلى دعوته ليوم الدين.
‫مولاي لكن ده مش…
‫اكتب ورايا
‫من سلطان المسلمين ملك شاه
‫إلى المارق
‫حسن الصباح
‫أنت يا حسن بن الصباح
‫قد اظهرت دينًا جديدًا
‫تخدع به الناس
‫وتغريهم على الخروج على ولي الزمان
‫وجمعت نفرًا من جهال الجبل
‫تكلمهم على مقتضى أمرهم
‫فيذهبون ويغتالون الأبرياء.
‫فهلا خرجت عن الضلالة
‫وتركت الغواية وانضوِت تحت راية الإسلام
‫والله
‫إن جيوشي متوقفة على مجيئك أو مجيء ردك
‫فارحم نفسك
‫ونفوس أتباعك
‫ولا تلقي بنفسك وبهم إلى التهلكة
‫ولا يغرنك قلعتك
‫فلو كانت قلعتك برجًا من بروج السماء
‫لهدمنا أركانها بعون الله سبحانه وتعالى.
‫ده تهديد صريح
‫جيوش السلطان ملك شاه من أقوى جيوش الأرض
‫وغلّ نظام الملك ملوش حدود.
‫وإيمانكم فين؟
‫إيمانكم هو أقوى جيوش الأرض.
‫رد مولانا محتاج تفكير
‫الرسالة كلها فخاخ.
‫طبعًا.
‫اكتب يا ابن سيحون
‫عندما وصلني خطاب السلطان ‫وضعته على الرأس والعين
‫ورفعت رأسي زهوًا من الفخر
‫أرجو من السلطان أن يسمع كلامي
‫ولا يشاور فيه أعدائي
‫خصوصًا نظام الملك
‫الذي يخلط الحق بالباطل والباطل بالحق
‫مولاي السلطان
‫أكتب إليك حالي
‫وأما ما قولتم من أنني أظهرت دينًا جديدًا
‫فأعوذ بالله من ذلك
‫فأنا أشهد أن لا إله إلا الله
‫وأن محمدًا رسول الله
‫أما طعني في بني العباس
‫فنعم
‫أطعن فيهم وأشنع بهم
‫لأن بدايتهم ونهايتهم قامت على ‫التذوير والتلبيس والفسق والفجور
‫بداية من رجلهم وقائدهم
‫أبو مسلم الخرساني
‫الذي غدروا به وأراقوا دمه
‫وأما قولك أني أخدع ‫الجهال وأدفعهم لقتل الناس
‫فامنع موظفيك من الظلم ‫والفساد وقتل النساء ونهب الرجال
‫وأنا أمنع رجالي من إغاثة الملهوف ورد الظلم
‫وعندك نظام الملك
‫ينهب خزائن دولة الإسلام ‫ويمنحها لأهله وأقاربه
‫ليس للمظلومين في هذا ‫الزمان ملجأ يفزعون إليه إلا
‫حسن الصباح
‫فامنع الظلم
‫يمتنع حسن الصباح
‫أما تهديدك بحشد جيش لتدمير القلعة
‫فمعاذ الله
‫لست في قلعة أحتمي بها منك
‫ولكن هي ملاذ وخلوة
‫أتقي فيها شر الأعداء
‫ولولا
‫وزيرك الظالم
‫الذي يحتال على ظلمي وسفك دمي
‫لأتيت إليك
‫طائعًا
‫وناصحًا ومشيرًا
‫وما قولك لو أن مستقري برج السماء
‫لهدمته
‫فأقول أنا مقيم في هذا المستقر بوعد
‫من ولي الدهر وإمامه.
‫إن القلعة ستبقى ثابتة في ‫أيدينا حتى يحل قضاء الله بها
‫يا مولاي
‫تخلص من شر الظالمين
‫أنقذ عباد الله منهم
‫وسيأتي زمان يظهر فيه سلطان عادل
‫يخلص المسلمين من الضيم
‫والسلام على من اتبع الهدى
‫الحسن بن الصباح.
‫شيطان ماكر!
‫يظهر ما لا يُبطن.
‫يعني همّا المسلمين واحنا الكفرة يا مولاي
‫احنا الظلمة
‫وهمّا العدل
‫لكن لسه طاعته لينا
‫مش هيخرج عنها قريب
‫هو ده اللي أنا محتاجه منه.
‫مكُنتش فاكرة إنك واخد القلعة عشان ‫يبقى عندك جواري وتعيش عيشة الأمراء
‫كنت مصدقة إنك بتحقق أحلامك الكبيرة
‫مش رغباتك يا حسن.
‫أنا لسة محتاج عشرين واحدة زيهم.
‫ياه!
‫وكأني بكلم الخليفة العباسي
‫وكأنك متعرفينيش
‫حسن الصباح حبه لحلم ‫وهدفه أكتر من حبه للستات
‫أكتر من حبه لأي شيء
‫حتى حبي ليكي يا دنيا
‫مش زي حبي ليه.
‫أمال الجواري دول ليه؟
‫عشان مزاج الصباح يروق
‫مش ليَّ يا دنيا زاد
‫ولا ليَّ غرض فيهم أساسًا
‫دول علشان حاجة هتعرفيها مع الوقت.
‫ما أنا بقيت أم لتلاتة
‫وحسن زهد في دنيا زاد
‫حسن يزهد في كل شيء
‫إلا حبيبته.
‫طب قولي إيه غرضك؟
‫لما يكمل.
‫كيف حال العاشق؟
‫كسلان وبتاوب ونفسي أنام.
‫أه يا لعين أفرطت في الحب.
‫ده الحب هو اللي أفرط فيَّ.
‫- قلدلي نظام الملك. ‫- أمر مولاي.
‫اسرع!
‫لا لو مولاي متأخر مش هقدر أقلد نظام الملك
‫هو بياخد وقته أوي.
‫- أكمل؟ ‫- .كمل
‫الأمر يا مولاي
‫يحتاج للتدبير
‫والتدبير
‫نحتاج للتفكير
‫والتفكير يحتاج لوزير
‫اللي هو أنا.
‫- أكمل يا مولاي؟ ‫- لا.
‫روح نام.
‫نصر الله مولاي السلطان ‫في الحرب ضد جورجيا.
‫هو مين السلطان يا زيد؟
‫كتير
‫مفيش في الدنيا أكتر من السلاطين
‫زي مين؟
‫النوم سلطان
‫والعشق سلطان
‫والجاه والمال سلطان
‫وملك شاه سلطان.
‫ومين سلطان على الكل؟
‫سيدنا أعلم.
‫الإيمان.
‫الإيمان اللي بيخلي كل الحاجات ‫اللي أنت قولتها دي سلاطين
‫إيمان عميق
‫يخليك تقدر تحرك كل شيء
‫وياما كان في ناس إيمانها قوي وعميق
‫واتهزمت وماتت تحت خيول ناس إيمانها أقل.
‫ده صحيح
‫بس ده اللي بيكتبوه الظلمة في الكتب بتاعتهم
‫لكن المظلوم على صليبه ‫بيكون أقوى من اللي صلبه
‫وبيعيش في قلوب الناس بطل
‫المهزوم ولو على حق بينتصر مع الوقت
‫ولو بعد ألف سنة
‫عارف ليه؟
‫عشان المؤمن بشيء عنده فكرة
‫والفكرة بتقدر تعيش زمن أكبر من صاحبها
‫وكأن صاحب الفكرة خالد
‫خالد لا يموت يا زيد.
‫الخلود شيء بيشغل بال المجانين
‫والعظماء والأبطال
‫ما هو العظماء والأبطال مجانين برضو يا زيد.
‫مجنون حر أفضل من عاقل تابع.
‫في ناس عاديين
‫ودول همّا الأكثرية
‫لكن في ناس غير
‫ناس ربنا سمحلهم بالمستحيل
‫ناس يقدروا يحركوا أرواح ‫غيرهم زي ما همّا عايزين.
‫زي مولانا
‫السلطان
‫آن الأوان نبعت الرسالة الجديدة للسلطان.
‫الحمد لله على النصر يا مولاي
‫الحرب على جورجيا كانت صعبة ومجهدة
‫النصر دومًا حليف مولاي
‫ده بفضل الله.
‫مولاي مهموم
‫منتصر ومهموم؟
‫الخليفة العباسي بيعامل ‫بنتي معاملة ماتليقش بيها
‫معاملة فيها ضرب وإهانة وسوء أدب
‫دي أسرار بيوت بين الزوج والزوجة يا مولاي
‫بنت السلطان ماتتهانش أيًا كان!
‫اسمحلي أقابل الخليفة وأفهم منه وأنصحه.
‫وقت النصح فات
‫بنتي هتبقى عندي هنا في القصر في أسرع وقت
‫وبعدها أنا اللي هروحله بغداد.
‫ماتهدمش الجدار اللي ‫بينا وبين الخلافة يا مولاي.
‫أنت شكلك نسيت يا وزير
‫صيانة الخلافة دي كانت بدمنا احنا وسلاحنا
‫ومقابلتها بالإهانة أمر مايصلحوش غير العقاب
‫- مولاي… ‫- أنا مش بستشيرك
‫أنا خدت قراري!
‫جيش مولاي موزع بين حلب وجورجيا
‫وحسن الصباح متربص ليك في قلعته…
‫حسن الصباح! حسن الصباح!
‫هو أنت عايزني أؤجل تاري الشخصي ‫عشان مفيش في بالك غير حسن الصباح.
‫حسن الصباح مش خطر
‫على نظام الملك وحده يا مولاي
‫الصباح خطر على السلطنة كلها
‫وفي لحظة ممكن يتحالف مع البيزنطيين ضدك.
‫أنا مش عايز أسمع اسم حسن الصباح تاني!
‫العوام لقوه ومرمي بين الطرقات.
‫من حسن الصباح
‫إلى السلطان ملك شاه
‫وقتلنا مضحك الملك ونديمه
‫ليعلم
‫أن أوان الضحك فات
‫وآن أوان الجد
‫فإن رفعت الظلم
‫وابعدت عن الناس
‫شر نظام الملك
‫فالعهد بيننا موصول
‫خطر حسن الصباح أقرب من ظن مولاي.
‫جهز حملة تجيب حسن الصباح ‫وأتباعه تحت رجل السلطان!
‫أمر مولاي.
‫- الله أكبر! ‫- الله أكبر!
‫أنا واقف وسطكم النهاردة
‫عشان أذكركم بأنكم سيف الإسلام
‫أذكركم بأنكم أقوى جيوش الأرض
‫أنتم جيش مولانا السلطان
‫وذراعه القوي
‫أنتم خارجين عشان تحاربوا الباطل
‫والبدع
‫أنتم جيش الإسلام
‫في مواجهة فرقة باطلة
‫سميناها الباطنية
‫لأنهم يظهروا عكس ما يبطنوا
‫يظهروا الإسلام
‫ويبطنوا عقيدة فاسدة
‫مختلقة
‫يقودهم شيطان
‫بيسيطر على عقولهم بالأوهام
‫يوهمهم
‫بأنه صاحب مفتاح الجنة
‫يوهمهم بأنه نبي
‫أو نص إله
‫ويمكن أكتر
‫هيا يا جنود الله!
‫سيروا!
‫سيروا على بركة الله!
‫سيدنا! سيدنا!
‫سيدنا!
‫جيش ملك شاه على مسيرة ليلة من القلعة!
‫اطمن!